google/wiki40b huggingface dataset:
Absolutt størrelsesklasse

Absolutt størrelsesklasse brukes i astronomien til å klassifisere stjernene efter lysstyrke. En stjernes absolutte størrelsesklasse er et tall , som kan beregnes når en kjenner stjernens tilsynelatende størrelsesklasse  og hvor langt borte den er. Dersom dens avstand fra solsystemet uttrykt i parsecs er , så er sammenhengen mellom absolutt og tilsynelatende størrelsesklasse gitt ved formelen:
der  står for logaritmen med grunntall 10.
Grunnen til at logaritmen opptrer, er at størrelseklassebegrepet ikke direkte uttrykker lysstyrken i Watt, men forholder seg til denne via en logaritmisk skala, slik at størrelsesklasseskalaen mest mulig skal følge loven om hvordan øyet naturlig vurderer synsinntrykk av forskjellig styrke.
En stjernes absolutte størrelsesklasse er intet annet enn det dens tilsynelatende størrelsesklasse ville ha vært, dersom den ble observert fra en standard avstand på 10 parsec.
Andre norske betegnelser for absolutt størrelsesklasse er absolutt størrelse, og absolutt lysstyrke. På fransk heter det «magnitude absolue», på tysk «absolute Helligkeit», på engelsk «absolute magnitude» og på nederlandsk «absolute helderheid».

Eksempel

Polarstjernen har tilsynelatende størrelsesklasse 2,ᵐ12 og dens avstand fra solsystemet er 460 lysår, som er 141 parsec. Dens absolutte størrelsesklasse blir da , d.v.s.  −3,ᵐ6.
Mollendo oljekraftverk

Mollendo oljekraftverk er et varmekraftverk i Ecuador. Det har en installert produksjonskapasitet på 106,5 MW, fordelt på blokker a 3 x 10,5 MW og 2 x 37,5 MW. Anlegget ble påbegynt omkring 1995, og stod ferdig i 1999. Brenselkilden er tungolje og dieselolje.
Aurland Kommunale Rutebilar

Aurland Kommunale Rutebilar var et rutebilselskap som hadde rutetrafikken i Aurland kommune i Sogn og Fjordane, med kontoradresse Aurland.
Aurland Kommunale Rutebilar ble etablert av Aurland kommune i 1933. Selskapet skulle overta rutetrafikken etter L/L Vangens Rutebilar.

Etter krigen var det stor vekst i selskapet, men rutenettet var avgrenset av veinettet i kommunen. Det var korrespondanse med jernbanen mot Bergen og Oslo (Flåmsbana) og med båt- og ferjeruter på Sognefjorden over Aurland eller Flåm.
I 1967 åpnet fjellveien til Lærdal og det ble åpnet sommerrute til Flåm - Aurland - Lærdal. Tidlig på 1970-tallet ble det bygd vei mellom Aurland over fjellet mot Ål og Geilo. I 1974 fikk selskapet delt konsesjon sammen med Hallingdal Billag på ruter i sommersesongen mellom Geilo/ Ål og Aurland - Flåm.
1. mai 1987 ble det opprettet ekspressbussrute Bergen - Voss - Aurland - Ål - Oslo gjennom Hallingdalen (Geiteryggekspressen). Ruta var et samarbeid mellom Bergen-Hardanger-Voss Billag, Aurland Kommunale Rutebilar, Hallingdal Billag og NSB Krøderenrutene gikk første året i tidsrommet 1.mai - 30. september. Geiteryggekspressen gikk inn i Nor-Way Bussekspress. Den ble ikke noen stor suksess og ble nedlagt etter sommersesongen 1994.
Omfanget av selskapets virksomhet kan illustreres med rutebilstatistikk fra 1978. Da hadde selskapet 15 ansatte (heltid), og dessuten 10 busser, 5 lastebiler og en tilhenger. Selskapet hadde kontor- og verkstedanlegg i Aurland, og drev bensinstasjon fra samme anlegget.
Carlos Alberto Rodrigues Gavião

Karriere

Carlos Alberto Rodrigues Gavião startet sin profesjonelle karriere i Grêmio i 1998. Han har også spilt for Júbilo Iwata, Santos, Canoas, Pelotas og Criciúma.
Spirit of Norway

Spirit of Norway var et norsk båtrace-team i Class One.
Båtene ble kjørt av Bård Eker, Bjørn Rune Gjelsten og Kjell Inge Røkke. Gjelsten ble fem ganger verdensmester sammen med trottelmann Steve Curtis, og Eiker står med èn tittel.
Etter 2007-sesongen ble teamet lagt ned etter 10 år.

Tekniske spesifikasjoner

Teamet brukte Michael Peters-designede Tencara-skrog. Båtene var 12,65 meter lang og 3,74 meter bred og veide 4 800 kilo. De hadde to stk Lamborghini-SKEMA 8,2 liters V12 motorer, som ga 920 hestekrefter per stk ved 8200 omdreininger pr. minutt, og kunne gjøre over 140 knop.
Skulk

Skulk innebærer ugyldig fravær, oftest fra obligatorisk skolegang.
På folkemunne betraktes bevisst ugyldig fravær som skulk, mens u fravær, eksempelvis i forbindelse med at man forsover seg, ikke betraktes som skulk, selv om begge faller under benevnelsen ugyldig fravær. Elever som egentlig vil gå på skolen, men ikke våger, kalles hjemmesittere. 

Sverige

I Sverige opprettet Stockholm kommunes folkeskoler i 1886 et såkalt skulkerhjem for folkeskoleelever som skulket mye. Der ble de sysselsatt med blant annet skole-, hage- og sløydarbeid. Klær og mat til elevene ble betalt av fattigvesenet. Iblant anvedes begrepet skulk også om fravær fra frivillige skoleformer, som eleven selv har meldt seg på. Tilbakefallsskulkende og langtidsskulkende gymnaselever i Sverige risikerer å miste sin studiestøtte.
I skoleåret 2012/2013 fikk drøyt 21 000 elever inndratt studiestøtte på grunn av skulk, som tilsvarer 6,2 prosent av alle gymnaselever som fikk studiestøtte i skoleåret.
Kulebiller

Utseende

Små (mindre enn 2 mm), ovale til nesten kulerunde, sterkt hvelvede, blanke men hårete biller. Hodet er kort og bredt med små fasettøyne. Antennene er middels lange, 10-leddete, de to innerste leddene er store og omtrent pæreformede, de tre ytterste danner en kølle. Brystskjoldet er mye bredere enn langt, sterkt rundet tilsmalnet framover. Dekkvingene er ovale, uten tydelige punktstriper. Både brystskjold og dekkvinger er dekket av punktgroper som varierer fra svake og spredte til ganske dype og tette, og av fine, oppstående hår. Hos noen arter kan disse være lange og stå ganske tett. Beina er korte, særlig de fire-leddete føttene.

Levevis

Den norske arten, Sphaerosoma pilosum, er vanlig mellom løvstrø i skog, selv om man sjelden legger merke til den fordi den er så liten. Den lever sannsynligvis av sopp.
Kristin Spitznogle

Psykolog

Spitznogle er utdannet psykolog ved Universitetet i Tromsø, og er ansatt ved Universitetssykehuset i Nord-Norge. Hun er spaltist i Woman, avisen Nordlys og har en spalte i VG, hvor hun mottar leserbrev og besvarer spørsmål. Utover dette er hun kjent for å ha ledet samlivs-programmet Sexskolen på TV3 i 2006.
I likhet med en tredel av alle psykologistudenter har hun tatt en frivillig kurs i sexologi på 35 timer i løpet av studiet.

Musikkarrière

Spitznogle har musikalsk utdanning og har vært freelance-musiker i Nord-Norge. Hun har blant annet koret for Trine Rein og Lars Lillo-Stenberg på TV. I 2003 fremførte hun på en scene i Tromsø en konsert med bare egne låter. Konserten hadde tittelen «Farewell Song».
Høsten 2007 presenterte hun sitt eget kabaretshow på Smuget som skulle være en hyllest til favorittartisten hennes,  Janis Joplin. Oppsetning «LOVE Janis» hadde première 8. november og inneholdt tretten av Joplins mest kjente låter samt historier fra artistens liv.
Evansiella cordela

Utseende

En middelsstor (vingespenn ca. 30 millimeter), brun smyger. Oversiden er brun med noen sølvfargede, halvt gjennomsiktige flekker på forvingen. Undersiden er gulbrun, en del lysere enn oversiden.

Utbredelse

Arten lever i Brasil og Paraguay.
Taktshang

Taktshang er det mest berømte av klostrene i Bhutan. Det henger på en klippe 3120 moh., 700 meter over bunnen av Paro-dalen. Berømte gjester er blant andre Ngawang Namgyal i det 17. århundre, og Milarepa. Navnet betyr «tigerens rede», legenden sier at Padmasabhava fløy dit på ryggen av en tiger. Klosteret har sju templer som alle kan besøkes. Man kommer seg til klosteret til fots eller på muldyr.
Maggie Benelli

Familie

Maggie Benelli var utenomekteskapelig datter av Ferdinandine Charlotte Wilhelmine Bendziulli og Rudolph Neumann. I 1886 fikk hun i København sønnen Carl Axel Poul Bendziulli. Ved hans dåp var barnefarens navn ikke oppgitt. Maggie Benelli ble i 1899 gift med skuespiller og billedhugger Sæbjørn Buttedahl. Hun var mor til til skuespiller og danser Ellen Sinding, gift med regissøren Leif Sinding.

Liv og virke

Benelli debuterte 2. oktober 1883 ved Det kongelige Teater i København, hvor hun forble ansatt til september 1885. I perioden 1890-1893 var hun ved Dagmarteatret i den danske hovedstaden. Sommeren 1884 reiste hun til Kristiania med Albert Helsengreens selskap. Dette ensemblet opptrådte på Christiania Tivoli i perioden 14. juni til 7. august dette året. I 1894-1896 var hun tilknyttet Olaus Olsens omreisende teaterselskap, hvor hun blant annet medvirket i flere stykker av Vilhelm Krag.
Senere var Benelli pianist ved flere turnéselskaper, blant annet ved Johannes Dehns norske selskaps revyturné våren 1902, og høsten samme år ved Norske Skådespelarsällskapet. I 1905 reiste hun som skuespiller på turné med Ibsens Gengangere. I 1909 var hun på turné med den danske teaterlederen August Rasmussen.
I Helsingfors gestaltet hun rollen som fru Helene Alving i Ibsens Gengangere. Hennes ektemann, som selv spilte Osvald i dette stykket, fremholdt denne rollen som hustruens aller beste.
Ålesundregionen

Ålesundsregionen består av kommunene Ålesund, Ørskog, Skodje, Sula og Giske. Den har til sammen 69 854 innbyggere per 1. januar 2015.
SCO Group, Inc. v. Novell, Inc.

SCO Group, Inc. v. Novell, Inc. var en rettssak i USA hvor SCO-gruppen hevdet eierskap av kildekoden for operativsystemet Unix, og dermed også deler av Linux. SCO prøvde å få retten til å erklære at de var de rettmessige eierne av Unix, og dermed hadde opphavsrett til operativsystemet, og at Novell hadde begått slander og title ved å erklære at de hadde disse rettigheter.
Rettssaken endte opp i en tolkning av avtaler om kapitaloverføring som en av SCO-gruppens forgjengere, Santa Cruz Operation, hadde inngått med Novell. Novell gikk til motsøksmål og hevdet at kaptaloverføringen ikke hadde gitt den intellektuelle eiendomsretten til SCO. Novell ba videre retten om å finne at SCO hadde brutt denne avtalen ved å signere lisenser til Unix med Sun Microsystems og Microsoft uten å betale Novell den ønskede andel av avtalene.
Novell ble funnet å være de rettmessige eierne av opphavsretten til Unix, og SCO ble funnet å ha brutt avtalene om kapitaloverføring.
Gutten med prompebuksene

Historien

«Patrick»s kjempepromper får usannsynlige konsekvenser for hans omgivelser. «Alan», «Patrick»s beste venn bestemmer seg for å hjelpe «Patrick» til å bruke prompen til å oppnå sin store drøm om å bli astronaut. De to vennene begir seg ut på et eventyr som tar dem helt til Amerikas Romsenter.
Djengis Khan internasjonale lufthavn

Historie

Flyplassen ble åpnet i 1961, og ble en internasjonal lufthavn i 1986. Den var tidligere kjent som Bujant Ukhaa lufthavn, men endret navn 31. desember 2005 i forbindelse med Djengis Khans 800-årsbursdag.
Innstegsstilling

Innstegsstilling (engelsk: tenure track) er i USA og noen få andre land et akademisk stillingsløp for å kvalifisere seg for fast ansettelse (i USA kalt tenure). Avlagt ph.d.-grad eller likeverdig kompetanse er nesten uten unntak en nødvendig, men ikke tilstrekkelig forutsetning for en «innstegsstilling». Ved amerikanske læresteder er forholdet mellom antall uteksaminerte doktorgradsstudenter og åpne tenure track-stillinger sagt å være i størrelsesorden 1/20.
«Innstegsstillinger» tilsvarer i grove trekk et «partnerløp» i en partnerstyrt privat bedrift, som for eksempel et advokatkontor, en investeringsbank eller en konsulentbedrift. Det er en forutsigbar måte å etablere en utsilingsprosess som både er etterrettelig og som gir kandidatene incentiver til å jobbe hardt og målrettet. Akkurat som for de nevnte praksisene vil omdømmet til den akademiske institusjonen – og dermed institusjonens fremtidige mulighetene til å rekruttere – avhenge av om utsilingsprosessen oppfattes som både rettferdig og opprettholder høye kvalitetsmål. Ved amerikanske læresteder varer tenure track typisk mellom seks og ti år.
Innstegsstillinger er i Norge foreslått som en prøveordning for 300 tilsettingsforhold innenfor matematisk-naturvitenskapelige fag, teknologi, medisin, og odontologi. Forslag om å kopiere den amerikanske stillingsstrukturen har hver gang møtt betydelige innvendinger innen akademia og fra fagforeningene. Dagens Næringsliv har gitt støtte til innføringen av tenure track i Norge både på leder- og kommentarplass. Blant andre professor Kjetil Storesletten har over flere år argumentert offentlig for at tenure track er et helt nødvendig strukturelt grep for å heve kvaliteten på forskning i Norge. Professor Curt Rice mener derimot at innstegsstillinger er «en unorsk ordning» som «kan skape mer midlertidighet, heller enn mindre» og skade likestillingen i akademia; han beskriver innstegsstillinger som «en ordning der man kan risikere å miste jobben etter seks til åtte års ansettelse». Universitetsdirektør Gunn-Elin Aa. Bjørneboe mener at «de aller fleste ikke er særlig positive» til en slik ordning ved UiO.
Gruve 1

Gruve 1, også omtalt som Amerikanergruva, var den første gruva inne i selve Longyearbyen på Svalbard. Interessenter fra Trondheim hadde allerede i 1903 etablert «Trøndergruva» i samme fjellmassiv, men i nordvest over Hotellneset. Gruve 1(a) åpnet i 1906 etter at Arctic Coal Company ble stiftet av John Munroe Longyear i februar, og senere på året overtok interessene til Trondhjem-Spitsbergen Kulkompani. Gruve 1 ble stengt i 1958. Den ligger ytterst i Longyeardalens nordre side, over Svalbard kirke og Sverdrupbyen.

Historie

Kullet i Gruve 1(a) ble drevet ut høyt oppe i fjellsiden, og fraktet både med taubane og sammen med utstyr ned til dalbunnen med et transportbånd. Derfra fraktet en liten jernbane kullet ned til utskipingen nedenfor Skjeringa. Transportbåndet er helt ødelagt med synlig, og det er rester igjen av jernbanen nedenfor Svalbard kirke. Taubanen går langs fjellsiden forbi den senere telegrafantenna og til taubanesentralen på Skjeringa.
 

Natt til 3. januar 1920 tok en kullstøveksplosjon livet av 26 gruvearbeidere. og gruva ble stengt, selv om styret mente det var økonomisk forsvarlig å gjenåpne den. Det ble imidlertid funnet mer økonomisk riktig å konsentrere arbeidet om Gruve 2 hvor kullgangen var mektigere og kvaliteten fullt på høyde med kullet i Gruve 1. 
I Gruve 2 ble de geologiske forhold stadig vanskelige og driften ble innstilt i 1938. Selskapet måtte gjøre noe for å øke gruveproduksjonen og besluttet å gjenoppta driften av Gruve 1. Innslagspunktet ble flyttet lenger inn i dalen hvor kullaget skar helt nede ved dalbunnen. Produksjonen i det som ble omtalt som Gruve 1B, kom i gang i midten av oktober 1939. Samtidig ble den nye gruvebyen Sverdrupbyen anlagt like ved innslagspunktet. Det ble anlagt ny taubane fra Gruve 1b og videre til Taubanesentralen på Skjeringa. Her var det også bro over Longyearmorenen med forbindelse til Gruve 4.
Gruve 1B ble utsatt for en gruvebrann 29. oktober 1948 og i midten av desember kunne produksjonen gjenopptas i gruva.

Avvikling

Driften i Gruve 1B ble etter hvert preget av stadig vanskeligere geologiske forhold og fra 1950 og frem til 1958 ble det bare drevet oppfaringsarbeid. I 1958 ble gruva nedlagt av hensyn til behovet for mer rasjonell drift på bakgrunn av fallende kullpriser. Indre deler av Gruve 1B ble deretter benyttet som drikkevannsreserve for Longyearbyen frem til andre halvdel av 1960-tallet.
Etter at Gruve 1 ble stengt, ble det igangsatt gruvedrift med innslag fra nordvestsiden av Platåberget, og denne ble kalt Gruve 3. Denne gruven utnyttet samme forekomst som Gruve 1 men fra vest, og innslaget til Gruve 3 lå bare litt vest for der hvor «Trøndergruva» lå.
Douala

Transport

Det går jernbanelinjer fra Douala til byene Yaoundé, Ngaoundéré, Kumba og Nkongsamba. Byen har også en internasjonal flyplass, Douala internasjonale lufthavn.
Trochanteriidae

Utseende

Middelsstore (7-18 mm), langbeinte, svært flate, mørke edderkopper. Edderkoppen kan se ut som den har blitt overkjørt, siden kroppen er svært flat og bred. De har åtte små øyne som danner to tverr-rader. Chelicerene er nokså store og rettet framover og utover. Bakkroppen er avlang, som resten av dyret ganske flat. Et særtrekk er at hofteringen (trochanter) på det bakerste beinparet er forlenget.

Levevis

Disse edderkoppene gjemmer seg gjerne under løs bark eller steiner om dagen. Hunnen lager 3-4 sirkelrunde eggsekker av silke, hver noe større enn hennes egen kropp. Hun legger 50-80 egg i hver av disse.

Utbredelse

De fleste artene lever i Australia, men familien er også registrert i Sør-Amerika, Kanariøyene, Afrika, Madagaskar, India, Korea, Japan og Ny-Guinea.
Forsvarsstaben

Historikk

Forsvarsstaben ble opprettet 1. september 1945 med Halvor Hansson som midlertidig sjef. Samtidig opphørte Forsvarets overkommando og Forsvarsstaben innordnet i Forsvarsdepartementet. Straks etter opprettelsen ble det også opprettet en militær sjefsnemd som fikk den operative kommandoen i fred. Dette i motsetning til Forsvarets overkommando som hadde den samordnende kommandoen for militære styrker i Norge.
I denne perioden ble Norge medlem av Nato våren 1949. Dette førte til at den operative kommandoen i erklærte krigsskueplasser ville bli overført til sjefen for Nordkommandoen, Allied Forces Northern Europe (AFNORTH).
Under Sjefen for forsvarstaben lå Øverstkommanderende for Nord-Norge (ØKN). 
Forsvarsstaben ble så nedlagt i 1961 da Forsvarets overkommando igjen ble opprettet. Forsvarsstaben ble opprettet igjen 1. august 2003 da Forsvarets overkommando (FO) ble nedlagt.  
Forsvarsstaben var frem til 1. januar 2009 organisert med fire grenstaber – Hærstaben, Sjøforsvarsstaben, Luftforsvarsstaben og Heimevernstaben. Generalinspektørene var en del av Forsvarsstaben og hadde gjennomføringsansvaret for styrkeproduksjonen i sine forsvarsgrener.
MB Trac

MB Trac er en traktor produsert av Mercedes-Benz fra 1972 til 1991.
Lacrosse i Norge

Lacrosse i Norge er den eldste av idrettene som er opptatt i Norges Amerikanske Idretters Forbund (NAIF) og følger reglene satt av Federation of International Lacrosse (FIL).
Norges Lacrosse Forbund (NLF) ble dannet 3. april 2007 av Ole Petter Syrrist-Leite, Axel Heiberg-Andersen og Magnus Nøkleby som det nasjonale ledende organet for lacrosse i Norge. 1. januar 2010 ble NLF tatt opp i Norges idrettsforbund og olympiske og paralympiske komité gjennom et eget grenstyre i Norges Amerikanske Idretters Forbund (NAIF).

Box-lacrosse

Box-lacrosse er innendørsversjonen av lacrosse. Kampene spilles på en ishockeybane der hvert lag har fem utespillere på banen, samt en keeper. Målene i box-lacrosse er mindre enn i field-lacrosse og keeperen har mer beskyttelsesutstyr. Norge deltok for første gang med et lag til en internasjonal box-turnering i 2017. Klubblaget GSI Grizzlies har deltatt i flere internasjonale turneringer i Tsjekkia siden 2017.
STS-131

Ferden

Ved avbrudd etter oppskyting (TAL – Transatlantic Abort Landing) var tre nødlandingsbaner i Europa aktuelle: Zaragoza og Morón i Spania, og Istres i Frankrike. Oppskytingen fant sted 5. april 2010 klokken 06:21 lokal tid EDT eller UTC-4 (12:21 norsk tid). Astronautene Mastracchio og Anderson gjennomførte tre 6,5 timers romvandringer hvor de blant annet skiftet ut en ammoniakktank på romstasjonen. STS-131 var siste gang MLPM «Leonardo» ble bragt tilbake til Jorden. Landingen var planlagt klokken 08:35 lokal tid (14:35 norsk tid) 18. april på Kennedy Space Center, men ble utsatt til 20. april. Alternative landingssteder var Edwards Air Force Base og White Sands Space Harbor.

Emblemet

Ferdens emblem viser romfergen under Rendezvous Pitch Maneuver (RPM) som foretas før sammenkobling med romstasjonen. Denne manøveren innebærer at romfergen gjør en «baklengs salto» for at mannskapet ombord i romstasjonen skal fotografere fergens varmeskjold på undersiden. Romfergens bane indikeres av tre gule striper, og syv stjerner på himmelen symboliserer de syv astronautene. I romfergens lasterom kan MPLM «Leonardo» ses. ISS vises nederst til høyre, og stasjonens bane er indikert med et gult bånd rundt Jorden. I bakgrunnen vises Jorden og en soloppgang.
Fylkesvei 5050

Fylkesvei 5050 går mellom Førland og Orninggård i Stord. Veiens lengde er 6,8 km.
Før 1. januar 2010 hadde veien betegnelsen fylkesvei 57, og frem til 2019 hadde veien betegnelsen Fv61.
Bergen domprosti

Bergen domprosti er et prosti i Bjørgvin bispedømme i Den norske kirke tilsluttet Bergen kirkelige fellesråd. Siden prostiet er tilknyttet Bergen Domkirke, er det ledet av en domprost.
Prostiet er inndelt i sogn, og alle disse ligger i Bergen kommune, i bydelene Bergenhus, Laksevåg og Årstad.
Filevault

FileVault sikrer hjemmemappene i Mac OS X (fra versjon 10.3) med krypteringsteknologien AES-128. Denne sikkerhetsfunksjonen kan brukeren selv velge om han/hun ønsker å benytte seg av, og dersom den aktiveres vil FileVault automatisk kryptere og dekryptere innholdet i hjemmemappen til brukeren. Mange brukere har imidlertid opplevd at FileVault ikke fungerer optimalt og at brukere risikerer å miste hele hjemmeområdet sitt.
Hylesia

Utseende

Små til middelsstore (vingespenn gjerne 40-50 millimeter), gråaktige eller brunlige påfuglspinnere. Hannene har gjerne litt sigdformede vinger. Disse artene mangler påfallende fargetegninger, men har gjerne ett eller to litt utydelige tverrbånd på forvingen. Noen få arter er skarpt rosa på farge, og enkelte har øyeflekker på bakvingene.

Levevis

Som hos mange andre påfuglspinnere kan larvene leve på mange ulike busker og trær. Noen av artene kan bli svært tallrike og gjøre skade i hager og fruktdyrking. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika.

Utbredelse

Slekten er utbredt i Sør- og Mellom-Amerika, særlig er det mange arter i Mexico.
Abuja

Transport

Flyplassen Nnamdi Azikiwe internasjonale lufthavn ligger i Abuja. Den er oppkalt etter Nigerias første president Nnamdi Azikiwe. Flyplassen har både nasjonale og internasjonale terminaler.
Helvig Hardenberg

Bakgrunn

Hun ble født på Hvedholm herregård på Fyn som datter av riksråd Jacob Hardenberg (d. 1542) og Sophie Lykke (d. ca. 1570). 18 år gammel giftet hun seg i 1558 med Erik Rosenkrantz. Med i ekteskapet  brakte hun Arreskov gods, som paret straks gikk i gang med å utbygge.
Rosenkrantz stod Frederik II nær, og fru Helvig var kusine til kongens ungdomsforelskelse, Anne Hardenberg. Da Frederik II ble konge i 1559, ble Rosenkrantz dansk riksråd og lensherre på Bergenhus. Her var Rosenkrantz midtpunktet i et  miniatyrhoff som var sin tids vigtigste åndssentrum i Norge.

Enkestand på Fyn

I 1568 flyttet paret tilbake til Fyn hvor Rosenkrantz døde syv år senere den 8. november 1675. Fru Helveg Hardenberg var da 35 år, og da barna stadig var umyndige, ble hun bestyrer av det store gods både i Danmark og i Norge. Ved pantsettelse, kjøp eller arv kom hun i besittelse av Hindema og Erhalm på Fyn og av Søholm i Stævns Herred. Hun var således en av landets rikeste adelskvinner og stod i høy gunst ved hoffet.
I 1586 opprettet hun en stiftelse, som senere ble til Svendborg Hospital. Hun fortsatte også utbyggingen av Arreskov som fikk tilbygget tårn og sydfløy i fornem renessansestil. 
Fru Helvig døde 59 år gammel i Odense den 17. juli 1599. Godset i Norge ble heretter splittet på mange hender. Liksten hvor paret er avbildet i full figur, ses både i Rosenkrantztårnet i Bergen samt i Øster Hæsinge kirke på Fyn. På Rosenkrantztårnet ses også parets alliansevåpen og skriften «ERICK ROSENKRANS OTTENSON» og «FRW HILWICK HARDEN BERES».

Codex Hardenbergianus

Med til Fyn fra Bergen fulgte et blandingshåndskrift som Helvig hadde ervervet i Norge. Håndskriftet ble oppkalt etter Helvig og hennes signatur hellewiig hardennbergh ses flere steder deri. Håndskriftet tilhører nå Det Kongelige Bibliotek, og er oppstillet som Det Kongelige Bibliotek GKS 1154 2º.